Alex Matos. Aleks Matos (2004-yil 3-oktyabrda tugʻilgan) – Angliyalik professional futbolchi, Angliya Premyer-ligasining Chelsea klubida yarim himoyachi va hujumchi pozitsiyalarida toʻp surmoqda. Karyerasi. Bedford okrugida tugʻilgan Matos oʻz karyerasini dastlab "Kempston Colts" jamoasida boshlaydi, keyinchalik "Luton Town" klubining 9 yoshgacha boʻlgan yoshlar jamoasiga borib qoʻshiladi. 2016-yilda esa Norwich City jamoasi futbolchini oʻz safiga qoʻshib oladi. Matos maydonda ham hujumchi, ham yarim himoyachi sifatida oʻynay olardi. U 2022-2023-yilgi mavsumda Norwich U-18 jamoasining asosiy futbolchilaridan biriga aylanadi. Shuningdek 21 yoshgacha boʻlgan yoshlar jamoasida ham debyut qiladi va Premier League 2 doirasidagi oʻyinlarda uchta gol muallifiga aylanadi. 2023-yil 1-iyulida Matos Premyer-liga jamoasi Chelsea bilan shartnoma imzolaydi. 2023-yil 2-oktyabr kuni, tugʻulgan kunidan bir kun avval futbolchi "Fulhem" klubiga qarshi uchrashuvda Premyer-ligadagi debyutini oʻtkazadi. Oʻyin yakuniga yaqin futbolchi Enzo Fernandez oʻrniga zaxiradan maydonga tushadi. 2024-yil 4-yanvar kuni Matos EFL Chempionship klubi "Huddersfield Town" bilan mavsum yakuniga qadar moʻljallangan shartnoma imzoladi.